3. ΝΟΜΟΣ υπ’ αριθ. 1063 της 9/15 Ιουλ. 1980 (ΦΕΚ Α΄ 161) Περί κυρώσεως της από 5 Μαΐου 1980 πράξεως Νομοθετικού Περιεχομένου του Προέδρου της Δημοκρατίας «περί παρατάσεως του δικαιώματος εκμεταλλεύσεως της Διώρυγος της Κορίνθου υπό της «Νέας Ανωνύμου Εταιρείας Διώρυγος Κορίνθου Α.Ε.». Άρθρον πρώτον.-Κυρούται η από 5 Μαΐου 1980 πράξις Νομοθετικού Περιεχομένου του Προέδρου της Δημοκρατίας «περί παρατάσεως του δικαιώματος εκμεταλλεύσεως της Διώρυγος της Κορίνθου υπό της «Νέας Ανωνύμου Εταιρείας Διώρυγος Κορίνθου Α.Ε.», δημοσιευθείσα εις το υπ’ αριθ. 109 της 8 Μαΐου 1980 Φ.Ε.Κ. τεύχος Α΄, έχουσα ως ακολούθως: ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ Περί παρατάσεως του δικαιώματος εκμεταλλεύσεως της διώρυγος της Κορίνθου υπό της «Νέας Ανωνύμου Εταιρείας Διώρυγος Κορίνθου Α.Ε.». Έχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Το γεγονός ότι το δια του Νόμ. ΤΜΣτ΄/1869 και του εις εκτέλεσιν τούτου εκδοθέντος Δ/τος της 18.5.1881 παραχωρηθέν υπό του Δημοσίου δικαίωμα εκμεταλλεύσεως της διώρυγος της Κορίνθου, ανήκον σήμερον εις την εν Αθήναις εδρεύουσαν «Νέαν Ανώνυμον Εταιρείαν Διώρυγος Κορίνθου Α.Ε.», εκπνέει την 18ην Μαΐου 1980. 3.Ότι η μελέτη του όλου θέματος της εις το μέλλον εκμεταλλεύσεως της διώρυγος της Κορίνθου συνεχίζεται και δεν προβλέπεται η περαίωσις ταύτης μέχρι της 18 Μαΐου 1980, παρίσταται δ’ αναπόφευκτος ανάγκη συνεχούς, ομαλής και απροσκόπτου λειτουργίας της ρηθείσης διώρυγος. 4.Ότι εντεύθεν ανακύπτει εκτάκτως, εξαιρετικώς επείγουσα και απρόβλεπτος ανάγκη παρατάσεως της ισχύος του ως άνω δικαιώματος, μη δυναμένης να επιτευχθή ελλείψει χρόνου, δια νόμου, προτάσει του Ημετέρου Υπουργικού Συμβουλίου, αποφασίζομεν: (Αντί για τη σελ. 755(β) Σελ. 755(γ) Τεύχος 1231-Σελ. 93 Διώρυγα Κορίνθου 23.Λ.α.1-3 Άρθρον μόνον.-1.Παρατείνομεν τον κατά την 18 Μαΐου 1980 λήγοντα χρόνον του δικαιώματος εκμεταλλεύσεως της διώρυγος της Κορίνθου μέχρι της 18 Αυγ. 1980. 2.Το εν τη προηγουμένη παραγράφω δικαίωμα διέπεται και κατά τον χρόνον της παρατάσεώς του υπό των ισχυουσών περί αυτού διατάξεων και ασκείται υπό της αυτής ως και σήμερον «Νέας Ανωνύμου Εταιρείας Διώρυγος Κορίνθου Α.Ε.». Η ισχύς της παρούσης, η οποία θέλει κυρωθή νομοθετικώς κατ’ άρθρ. 44 παρ. 1 του Συντάγματος άρχεται από της 18ης Μαΐου 1980. Άρθρον δεύτερον.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 